ઓઇલ માર્કેટિંગ કંપનીઓએ બમ્પર પરિણામ જાહેર કર્યા હતા ત્યારે બેન્કિંગ ઉદ્યોગની કામગીરી સતત દબાણ હેઠળ જોવા મળે છે એમ જણાવીને કેર રેટિંગના એનાલિસ્ટે કહ્યું હતું કે, બેન્કિંગ કામગીરી પર નજર નાંખતા એક સારી બાબત એ જોવા મળી છે કે કંપનીઓની નેટ એનપીએ અંકુશમાં રહી છે અને કેટલાક કેસમાં તો તેમાં ઘટાડો પણ જોવાયો છે. આને કારણે બેન્ક શેરોમાં મોટો ઘટાડો જોવા મળે તેવી શક્યતા જોવાતી નથી. મોટા ભાગની કંપનીઓના પરિણામ જાહેર થઈ ચૂક્યા હોવાથી બજારનો ટ્રેન્ડ આર્થિક ડેટા, ચોમાસા, ક્રૂડ઼ના ભાવ અને વૈશ્વિક પ્રવાહો પર નિર્ભર રહેશે એમ વધુમાં કહેવું હતું. દરમિયાન બ્રોડબેઇઝ આંક મિડ 130 અને સ્મોલ કેપ આંક 133 પોઇન્ટ ઘટીને રહેતાં માર્કેટ બ્રેડથ ઘટાડા તરફી રહીને વધનાર 1053 શેરો સામે ઘટનાર 1674 શેરો હતા. સેક્ટોરલ આંકમાં હેલ્થકેર એક ટકા, ઇન્ડસ્ટ્રીઝ 1.1 ટકા, ટેલિકોમ 0.8 ટકા, બેન્કેક્સ 0.8 ટકા, કેપિટલ ગુડ્ઝ 1.2 ટકા, મેટલ બે ટકા, પાવર એક ટકા ઘટીને રહ્યા હતા તો માત્ર ઓટો, આઇટી આંકમાં સુધારો જોવાયો હતો. એશિયન શેરબજારમાં ચીનને બાદ કરતાં મોટા ભાગના નીચા બંધ રહ્યા હતા તો તૂર્કિની પાછળ યુરોપના શેરબજાર એકથી દોઢ ટકા ઘટીને ટ્રેડ થતાં હતા.